Source: http://korulmeteles.blogspot.com/2012/07/nemetorszagban-tilos-lesz-korulmeteles.html
Timestamp: 2019-04-26 16:53:55+00:00

Document:
A körülmetélésről - mindenkinek: Németországban tilos lesz a körülmetélés?
Testi sértésnek minősítette a körülmetélést egy kölni bíróság
2012. július 1. 17:53
A német diplomácia vezetője hangsúlyozta: Németországban mindenki szabadon gyakorolhatja vallását, e szabadság pedig a hagyományok ápolására is kiterjed. A kölni tartományi bíróság kedden hozott ítéletének indoklása szerint a fiúgyermekek körülmetélésének zsidó és muzulmán vallásúak körében gyakorolt szokása sérti az egyén önrendelkezési jogát, amely előbbre való a vallásszabadságnál. Guido Westerwelle szerint nem fordulhat elő, hogy a kérdés körül kibontakozott „jogi természetű vitában nemzetközi szinten kétely merüljön fel a vallási tolerancia németországi érvényesülésével kapcsolatban”.
A bíróság gondolatmenete alapján a körülmetéléssel várni kell addig, amíg az érintett nagykorú lesz és önállóan, saját belátása szerint dönthet a beavatkozásról. A Németországi Zsidó Közösségek Központi Tanácsa szerint a körülmetélés elhalasztása elfogadhatatlan. „Erről csak a Jóistennel lehetne megegyezni” - mondta Dieter Graumann, a szervezet elnöke, aki szerint nincs lehetőség eltérni a vallási előírásoktól. Az pedig elképzelhetetlen, hogy Németországban „illegalitásba szorítsák a zsidóságot” - mondta Graumann a Frankfurter Allgemeine Sonntagszeitung (FAS) című vasárnapi lapnak.
Az ítélet ellen muzulmán és keresztény szervezetek is tiltakoztak. A német orvosi kamara viszont a FAS beszámolója szerint azt tanácsolja tagjainak, hogy egyelőre ne végezzenek vallási indíttatású körülmetélést gyermekkorúakon, a gyermekgyógyászok szakmai szervezete pedig azt javasolja a szülőknek, hogy halasszák el a beavatkozást és adjanak lehetőséget a gyermeknek arra, hogy saját maga döntsön.
A bíróság egy muzulmán orvos ügyében ítélkezett. Az illető egy négyéves fiún végzett rituális körülmetélést. A beavatkozás komplikációkkal járt, a gyerek kórházba került, az illetékes ügyészség pedig értesült az esetről és perbe fogta az orvost testi sértés miatt.
A vádlottat első fokon felmentették, arra hivatkozva, hogy a szülők beleegyezésével hajtotta végre a beavatkozást. A kölni tartományi bíróság másodfokú ítéletében helyben hagyta az ítéletet, de az indokláson változtatott: az orvost azért mentették fel, mert nem tudott arról, hogy cselekedete jogellenes.
Szakértők szerint a kölni bíróság döntése nem kötelező más bíróságok számára, de ezentúl már senki nem hivatkozhat arra, hogy nem tudta azt, hogy gyermeken tilos körülmetélést végezni.
(http://mandiner.hu/cikk/20120701_testi_sertesnek_minositette_a_korulmetelest_egy_kolni_birosag)
A hírrel széles körben foglalkozik a nemzetközi sajtó is:
Az izraeli Haaretz: http://www.haaretz.com/jewish-world/jewish-world-news/german-verdict-s-purpose-is-to-delay-circumcision-not-ban-it-jurist-says-1.447788
A brit baloldali liberális The Guardian:
http://www.guardian.co.uk/world/2012/jun/27/circumcision-ruling-germany-muslim-jewish
http://www.reuters.com/article/2012/06/28/us-germany-circumcision-idUSBRE85R1F020120628
Bejegyezte: András dátum: 10:12

References: bíróság

 bíróság 
 bíróság 
 bíróság 
 bíróság 
 bíróság